《送彭孔明膺荐入京》
明代·陈繗

携手上离亭，江山总是情。雨馀花色重，风细柳烟轻。

出匣双龙奋，横空一鹤鸣。独怜今日酒，犹自为君倾。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。